EA ไหลต่อ! 5 วันรูดกว่า 24% สวนพื้นฐานยังแกร่ง จ่อบุ๊คโซลาร์ฟาร์ม-ลม 664MW ปีนี้
EA ไหลต่อ! 5 วันรูดกว่า 24% สวนพื้นฐานยังแกร่ง จ่อบุ๊คโซลาร์ฟาร์ม-ลม 664MW ปีนี้ ล่าสุด ณ เวลา 11.24 น. อยู่ที่ 36 บาท ลบ 3 บาท หรือ 7.69% สูงสุดที่ 39 บาท ต่ำสุดที่ 35.50 บาท ด้วยมูลค่าซื้อขาย 1.90 พันล้านบาท
3 เม.ย. 2561

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ล่าสุด ณ เวลา 11.24 น. อยู่ที่ 36 บาท ลบ 3 บาท หรือ 7.69% สูงสุดที่ 39 บาท ต่ำสุดที่ 35.50 บาท ด้วยมูลค่าซื้อขาย 1.90 พันล้านบาท

ทั้งนี้ ราคาหุ้น EA ปรับตัวลงต่อเนื่อง 5 วันติด นับตั้งแต่ราคาหุ้นอยู่ที่ระดับ 47.75 บาท เมื่อวันที่ 27 มี.ค.61 คิดเป็นการปรับตัวลง 11.75 บาท หรือ 24.60%
อย่างไรก็ตาม แหล่งข่าวจากวงการเงิน เปิดเผยว่า ในเชิงพื้นฐานของ EA แล้วยังไม่เปลี่ยนแปลง และในช่วงระยะสั้นยังได้ปัจจัยบวกสนับสนุนจากงบปี 2561 ที่จะบุ๊คโครงการพลังงานลมหาดกังหัน 126 เมกะวัตต์ (MW) เต็มปีได้เป็นครั้งแรก และในปี 2561 ยังมีโอกาสผลิตไฟฟ้าเชิงพาณิชย์ (COD) โครงการพลังงานลมหนุมานอีก 260 MW ส่งผลให้มีกำลังผลิตไฟฟ้าในมือเพิ่มเป็นระดับ 664 MW รวมถึงยังมีอัพไซด์ในอนาคตจากความคืบหน้าโครงการแบตเตอรี่กักเก็บพลังงานและโครงการลงทุนรถยนต์ไฟฟ้า (EV) เป็นต้น